**Tietotekniikka**

**Laajuus: 4vvh (2 vvh 8 lk, 2 vvh 9 lk)**

**Oppiaineet: TT**

**Sisällön kuvaus:**

Kurssi antaa valmiuksia tietotekniikan turvalliseen ja monipuoliseen hyödyntämiseen yläkoulussa ja jatko-opinnoissa. Opiskeltavat sisällöt painottuvat kahdeksannella luokalla yläkoulussa käytettäviin ohjelmistoihin, mukaan lukien esitysgrafiikka, tekstinkäsittely, taulukkolaskenta ja kuvankäsittely. Yhdeksännellä luokalla huomioidaan jatko-opinnoissa tarvittavia taitoja.

Kurssilla työskennellään pääsääntöisesti itsenäisesti. Työskentely tapahtuu tietokoneella opettajan antamien ohjeiden mukaisesti. Kurssin puitteissa on mahdollista toimia myös oman koulun oppilasagenttina.

**Arviointi (alustava versio):**

Arvosana muodostuu tuntitehtävistä ja omista projekteista. Päättöarvosanaa voi korottaa erikseen sovittavilla lopputöillä.

Arvosana 9:

Oppilas osallistuu aktiivisesti tuntitehtävien ja omien projektien tekemiseen. Oppilas hallitsee laajasti opiskeltavia sisältöjä. Oppilas etsii tehtävien ja projektien tekemiseen tarvittavia tietoja itsenäisesti.

Arvosana 8:

Oppilas osallistuu aktiivisesti tuntitehtävien ja omien projektien tekemiseen. Oppilas hallitsee useimmat opiskeltavat sisällöt. Oppilas kykenee etsimään tehtävien ja projektien tekemiseen tarvittavia tietoja myös itsenäisesti.

Arvosana 7:

Oppilas osaa tehdä tuntitehtäviä opettajan ohjeiden mukaisesti ja osallistuu projektien

tekemiseen. Oppilas tarvitsee toisinaan tehtävien tekemiseen tukea.

Arvosana 5:

Oppilas osaa tehdä tuntitehtäviä avustettuna ja osallistuu projektien

tekemiseen omien kykyjensä mukaisesti. Oppilas tarvitsee tehtävien tekemiseen paljon

tukea.

**Laaja-alainen osaaminen:**

L1 Ajattelu ja oppimaan oppiminen

L3 Itsestä huolehtiminen ja arjen taidot

L4 Monilukutaito

L5 Tieto- ja viestintäteknologinen osaaminen

L6 Työelämätaidot ja yrittäjyys

**Tavoitteet:**

L1 Oppilaita ohjataan tunnistamaan omat oppimis- ja opiskelustrategioitaan ja kehittämään niitä tietoisesti.

L3 Oppilaat saavat valmiuksia suojaamaan yksityisyyttään ja henkilökohtaisia rajojaan.

L4 Oppilaita ohjataan kehittämään kuvanlukutaitoa käyttämällä erilaisia kuvatulkinnan menetelmiä ja esittämisen tapoja.

L5 Tavoitteena on, että oppilas oppii hakemaan tietoa ja arvioimaan sen luotettavuutta. Oppilas osaa etsiä tietonsa useista eri tietolähteistä sekä osaa hyödyntää ja soveltaa aiemmin oppimaansa. Oppilaalle muodostuu käsitys siitä, kuinka tieto- ja viestintäteknologiaa voi hyödyntää eri oppiaineiden opiskelussa, myöhemmissä opinnoissa, työelämässä sekä yhteiskunnallisessa toiminnassa ja vaikuttamisessa. Oppilas oppii sujuvasti hyödyntämään tietotekniikkaa opinnoissaan ja arjessaan.

L6 Oppilas ymmärtää tietotekniikan merkityksen työelämälle ja tietoteknisen osaamisen tärkeyden osana työelämätaitoja.